CELEX: 31983R3530
Language: el
Date: 1983-12-12
Title: Κανονισμός (ΕΟΚ) αριθ. 3530/83 της Επιτροπής της 12ης Δεκεμβρίου 1983 σχετικά με τις διαδικασίες για τον προσδιορισμό της περιεκτικότητας σε κρέας των προϊόντων των διακρίσεων 16.02 Β ΙΙΙ α) 2 αα), 16.02 Β ΙΙΙ α) 2 ββ) και 16.02 Β ΙΙΙ α) 2 γγ) του Κοινού Δασμολογίου

Avis juridique important

|

31983R3530

Κανονισμός (ΕΟΚ) αριθ. 3530/83 της Επιτροπής της 12ης Δεκεμβρίου 1983 σχετικά με τις διαδικασίες για τον προσδιορισμό της περιεκτικότητας σε κρέας των προϊόντων των διακρίσεων 16.02 Β ΙΙΙ α) 2 αα), 16.02 Β ΙΙΙ α) 2 ββ) και 16.02 Β ΙΙΙ α) 2 γγ) του Κοινού Δασμολογίου  

Επίσημη Εφημερίδα αριθ. L 352 της 15/12/1983 σ. 0034 - 0036 Ισπανική ειδική έκδοση: Κεφάλαιο 02 τόμος 10 σ. 0112  Πορτογαλική ειδική έκδοση : Κεφάλαιο 02 τόμος 10 σ. 0112 

***** ΚΑΝΟΝΙΣΜΟΣ (ΕΟΚ) αριθ. 3530/83 ΤΗΣ ΕΠΙΤΡΟΠΗΣ  της 12ης Δεκεμβρίου 1983  σχετικά με τις διαδικασίες για τον προσδιορισμό της περιεκτικότητας σε κρέας των προϊόντων των διακρίσεων 16.02 Β ΙΙΙ α) 2 αα), 16.02 Β ΙΙΙ α) 2 ββ) και 16.02 Β ΙΙΙ α) 2 γγ) του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 3,  Εκτιμώντας:  ότι είναι αναγκαία η ύπαρξη διατάξεως για την εξασφάλιση της ομοιόμορφης εφαρμογής της ονοματολογίας του Κοινού Δασμολογίου με σκοπό την κατάταξη των παρασκευασμάτων και των κονσερβών κρεάτων ή παραπροϊόντων σφαγίων που περιέχουν κρέας, ή κάθε είδους παραπροϊόντα σφαγίων, συμπεριλαμβανομένων του λαρδιού και των λιπών κάθε φύσεως ή προελεύσεως·  ότι κατ' εφαρμογή των διατάξεων των διακρίσεων 16.02 Β ΙΙΙ α) 2 αα), 16.02 Β ΙΙΙ α) 2 ββ) και 16.02 Β ΙΙΙ α) 2 γγ) του Κοινού Δασμολογίου, που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3333/83 (3), τα παρασκευάσματα κρέατος ή παραπροϊόντων σφαγίων κάθε είδους, συμπεριλαμβανομένων του λαρδιού και των λιπών κάθε φύσεως ή προελεύσεως, κατατάσσονται σε συνάρτηση με το σε βάρος ποσοστό κρέατος ή παραπροϊόντων σφαγίων κάθε είδους, συμπεριλαμβανομένων του λαρδιού και των λιπών κάθε φύσεως ή προελεύσεως·  ότι πρέπει να καθορισθεί διαδικασία για τον προσδιορισμό του σε βάρος ποσοστού κρέατος ή παραπροϊόντων σφαγίων κάθε είδους, συμπεριλαμβανομένων του λαρδιού και των λιπών κάθε φύσεως και προελεύσεως· ότι μετά από μελέτες που έχουν πραγματοποιηθεί και από τα πειραματικά αποτελέσματα που έχουν ληφθεί, η διαδικασία που περιλαμβάνεται στο παράρτημα προσφέρει τις καλύτερες εγγυήσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσοστό, σε βάρος, κρέατος ή παραπροϊόντων σφαγίων κάθε είδους, συμπεριλαμβανομένων του λαρδιού και των λιπών κάθε φύσεως και προελεύσεως, των παρασκευασμάτων κρέατος και παραπροϊόντων σφαγίων που υπάγονται στις διακρίσεις 16.02 Β ΙΙΙ α) 2 αα), 16.02 Β ΙΙΙ α) 2 ββ) και 16.02 Β ΙΙΙ α) 2 γγ) του Κοινού Δασμολογίου καθορίζεται σύμφωνα με τη διαδικασία που περιλαμβάνεται στο παράρτημα.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 313 της 14. 11. 1983, σ. 1.  ΠΑΡΑΡΤΗΜΑ  ΔΙΑΔΙΚΑΣΙΑ ΑΝΑΛΥΣΕΩΣ  Για την εφαρμογή του παρόντος παραρτήματος, ο όρος «κρέας» καλύπτει το κρέας και τα παραπροϊόντα σφαγίων. Η έκφραση « συνολική περιεκτικότητα σε κρέας», περιλαμβάνει το «κρέας» που καθορίζεται ανωτέρω, και επίσης το λαρδί και τα λίπη κάθε φύσεως και προελεύσεως.  Η συνολική περιεκτικότητα σε κρέας προσδιορίζεται σύμφωνα με την ακόλουθη διαδικασία:  1. Μέθοδος αναλύσεως  1.1. Η ανάλυση πρέπει να γίνει πάνω σε δείγματα ομογενή και αντιπροσωπευτικά του παρασκευάσματος κρέατος.  1.2. Μέθοδοι αναλύσεως που πρέπει να χρησιμοποιούνται είναι οι ακόλουθες:  1.2.1. προσδιορισμός του αζώτου: Προσδιορισμός της περιεκτικότητας σε άζωτο του κρέατος και των προϊόντων κρέατος - ISO 937 - 1978  1.2.2. υγρασία: Προσδιορισμός της περιεκτικότητας σε υγρασία του κρέατος και των προϊόντων κρέατος - ISO 1442 - 1973  1.2.3. λιπαρές ουσίες: Προσδιορισμός της συνολικής περιεκτικότητας σε λιπαρές ουσίες του κρέατος και των προϊόντων κρέατος - ISO 1443 - 1973  1.2.4. τέφρες: Προσδιορισμός της περιεκτικότητας σε τέφρες των κρεάτων και των προϊόντων κρέατος - ISO 936 - 1978.  1.3. Οι προδιαγραφές των προαναφερθέντων προτύπων ISO σχετικά με τη δειγματοληψία δεν είναι υποχρεωτικές κατά τους όρους του παρόντος κανονισμού.  2. Υπολογισμός της συνολικής περιεκτικότητας σε κρέας  Η συνολική περιεκτικότητα σε κρέας ενός παρασκευάσματος υπολογίζεται με τη βοήθεια του ακόλουθου τύπου:  1.2.3 // % απολιπωμένου κρέατος DM =   // ΝΤ-Νx f  //  x  100  // % συνολικού κρέατος =   // DN+F  //  όπου  1.2 // ΝΤ  // = Συνολικό άζωτο που προσδιορίζεται με ανάλυση (%)  // Νx  // = Άζωτο με προέλευση άσχετη με το κρέας (%)  // f  // = Μέση περιεκτικότητα σε άζωτο (%) του άπαχου κρέατος που περιέχεται στο προϊόν: η τιμή του συντελεστή αυτού είναι 3,5 % για όλους τους τύπους κρεάτων και μειγμάτων με εξαίρεση:  //  // - τα παρασκευάσματα των οποίων το κρέας αποτελείται αποκλειστικά από γλώσσα· στην περίπτωση αυτή, η τιμή του συντελεστή είναι 3,0,  //   // - τα παρασκευάσματα των οποίων το κρέας αποτελείται αποκλειστικά από νεφρά· στην περίπτωση αυτή, η τιμή του συντελεστή είναι 2,7  // F  // = Ποσότητα λίπους που μπορεί να εξαχθεί (%) και που προσδιορίζεται με ανάλυση.  Η συνολική ποσότητα και η ποσότητα σε λίπη που μπορούν να εξαχθούν, προσδιορίζονται με τις μεθόδους που αναφέρονται στις παραγράφους 1.2.1 και 1.2.3. Ο προσδιορισμός της περιεκτικότητας σε υγρασία (1.2.2) και τέφρες (1.2.4), επιτρέπει να εκτιμηθεί συμπερασματικά η περιεκτικότητα των άλλων συστατικών.  Για να γίνουν οι διορθώσεις που αφορούν την τιμή του αζώτου με προέλευση ξένη προς το κρέας (συντελεστής Νx), είναι σκόπιμο να γίνει γνωστή η ποσότητα κάθε συστατικού που περιέχει άζωτο, καθώς και η περιεκτικότητα σε άζωτο αυτών των συστατικών.  Ο πίνακας που ακολουθεί παρέχει την περιεκτικότητα σε άζωτο πολλών συστατικών με προέλευση ξένη προς το κρέας, που περιέχουν άζωτο και υπάρχουν γενικά στα προϊόντα κρέατος.  1.2 //   //   // Προϊόντα ξένα προς το κρέας   // % αζώτου  //   //   // «Μπισκότο»  // 2,0  // Καζεΐνη  // 15,8  // Καζεϊνικό νάτριο  // 14,8  // Πρωτεΐνη σόγιας  // 14,5  // Πρωτεΐνες σόγιας με μορφή ινών  // 8,0  // Άλευρο σόγιας  // 8,0  // Μονογλουταμινικό νάτριο (MSG)  // 8,3  //  //  Όσον αφορά την «επαναληπτικότητα» (repetabilite) των αναλυτικών μεθόδων, βλέπε τα πρότυπα ISO που αναφέρονται ανωτέρω.  Πρέπει να ληφθεί υπόψη η μέση τιμή δύο τουλάχιστον προσδιορισμών.